b'\n_START_ARTICLE_\nSpominski znak \xc5\xa0kofja Loka 1991\n_START_PARAGRAPH_\nSpominski znak \xc5\xa0kofja Loka 1991 je spominski znak Slovenske vojske, ki je bil ustanovljen 20. septembra 2006.\n_START_SECTION_\nUpravi\xc4\x8denci\n_START_PARAGRAPH_\nSpominski znak \xc5\xa0kofja Loka 1991 se lahko podeli pripadnikom TO RS, ki so sodelovali pri zavzetju Voja\xc5\xa1nice \xc5\xa0kofja Loke med 28. junijem in 2. julijem 1991.\n_START_SECTION_\nOpis\n_START_PARAGRAPH_\nSpominski znak \xc5\xa0kofja Loka 1991 ima obliko \xc5\xa1\xc4\x8dita iz poznogotskega obdobja, visok je 35 mm in v naj\xc5\xa1ir\xc5\xa1em delu \xc5\xa1irok 30 mm. Kovan je iz 2 mm debelega bakra, pozla\xc4\x8den, pobarvan in prevle\xc4\x8den s prozornim poliestrskim emajlom. V zgornjem delu znaka je 4 mm velik napis \xc5\xa0KOFJA LOKA, v osrednjem je stilizirana podoba voja\xc5\xa1nice v \xc5\xa0kofji Loki, v ozadju silhueta hriba z gradom, v spodnjem delu pa je 3,5 mm visoka letnica 1991. Napisi na znaku, obrobe in \xc4\x8drte med barvami so pozla\xc4\x8deni in polirani._NEWLINE_Vsak znak je na zadnji strani o\xc5\xa1tevil\xc4\x8den in ima priponko.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom, ki ga kri\xc5\xbea pu\xc5\xa1ka.'